यह गीत 1949 का लिखा है । भारतीय गणतन्त्र जन्म ले रहा था । भारतीय संविधान और भारतीय लोकतन्त्र से जनता को बहुत आशाएँ थीं । यह कविता का वह दौर था जब हर एक संवेदनशील व्यक्ति आज़ादी के प्रति व अपने संविधान के प्रति बहुत आशावान था। यही मनःस्थिति उस समय आम जनता की भी थी । महेन्द्र भारतीय आज़ादी को केवल अपने नज़रिए से नहीं महिमामंडित कर रहे हैं; यह उस समय के नागरिक का नज़रिया था। लेकिन जल्द ही यह भ्रम टूटा और ऐसा प्रतीत होने लगा कि यह आज़ादी नहीं छल है । तब मोहभंग का दौर आरम्भ हुआ; जिसे हम साठोत्तरी कविता कहते हैं । यहाँ कवि अपनी समझ का बयान साझा कर रहा है। गीत में लोकतन्त्र के प्रति अटूट आस्था और मुहब्बत है। यही इसे भावुक व संवेदित गीत में तब्दील कर रहा है । यही आस्थाएँ और विश्वास महेन्द्र के गीतों को भावप्रवण बना देता हैः